open-index/open-wikipedia-markdown huggingface dataset:
Lagkádia (Arkadia)

**Lagkádia** (; myös *Langádia*) on Kreikan kylä sekä samanniminen Gortynían kunnan kunnallisyksikkö (Δημοτική Ενότητα Λαγκαδίων, *Dimotikí Enótita Lagkadíon*) ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 636 ja varsinaisen Lagkádian kylän väkiluku 355 (vuonna 2011).

Lagkádian kylä sijaitsee Peloponnesoksen niemimaan sisäosien vuoristossa linnuntietä noin 37 kilometriä luoteeseen Trípolista. Kylä tunnetaan perinteisistä kivitaloistaan. Lagkádian kunnallisyksikkö käsittää alueen Gortynían kunnan keskiosissa. Lagkádia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Gortynían kunnaksi yhdessä Dimitsánan, Iraían, Kleítorasin, Kontovázainan, Trikólonoin, Trópaian ja Vytínan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Lagkádian kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Eyvind Skeie

**Eyvind Skeie** (s. 5. marraskuuta 1947) on norjalainen pappi, kirjailija ja virsirunoilija.

Skeie syntyi Askøyssa Bergenissä. Käytyään Bergenin katedraalikoulun hän opiskeli teologiaa Oslossa Menighetsfakultetetissa 1968–1972 ja valmistui teologian kandidaatiksi 1972. Hänet vihittiin papiksi 1974. Vuosina 1975–1980 hän työskenteli Grønnåsenin seurakunnassa Tromssassa. Hän on työskennellyt vuosina 1980–1982 *[[Vår kirke]]* -lehden toimittajana sekä Oslon Kaupunkilähetyksessä, Oslon tuomiokirkkoseurakunnan pappina ja vuodesta 1985 vapaana kirjailijana, virsirunoilijana ja luennoitsijana.

Skeie on käsikirjoittanut useita lastenohjelmia Norjan yleisradiolle (NRK), ja hän on julkaissut runokokoelmia sekä kertomuksia lapsille ja aikuisille. Ensimmäinen runokokoelma *Det vi har sett og hørt* ilmestyi 1971. Skeie on osallistunut myös kansainväliseen yhteistyöhön etenkin uskonnonvapauden puolesta.

Skeie on pohjoismaisten virsitekstien merkittävimpiä uudistajia. Hän on kirjoittanut yli 650 virttä ja tehnyt yhteistyötä monien norjalaisten säveltäjien kanssa. Vuonna 2007 hän julkaisi omia virsiään sisältävän virsikirjan *316 salmer og sanger.* Hänen virsiään on luonnehdittu moderneiksi ja ilmaisultaan rohkean uusiksi*.* Kaikkiaan hän on kirjoittanut toista tuhatta laulutekstiä ja julkaissut nelisenkymmentä kirjaa. Hänen virsiään on kaikkien Pohjoismaiden kirkkojen virsikirjoissa. Norjan kirkon virsikirjassa on 38 hänen kirjoittamaansa ja 17 kääntämäänsä virttä.  Hän on kirjoittanut myös viime vuosina suosituksi tulleen joululaulun "Loistaa" (Tenn lys), jonka on säveltänyt norjalainen säveltäjä Sigvald Tveit.

## Skeien virsiä ja runoja suomeksi
**[[Suomen evankelis-luterilaisen kirkon virsikirja|Suomen evankelis-luterilaisen kirkon virsikirjassa]]**

* 51 Kaikki ilon lähteet puhkeavat (Alle kilder bryter frem i glede suom. Anna-Maija Raittila 1978.) 
* 160 Kun luova tahto kaikkeuden Herran (En dag skal Herrens skaperdrømmer, suom. Anna-Maija Raittila 1982) 
* 161 Vain hetki, Herra kaataa (Snart river dine hender suom. Anna-Maija Raittila 1984 )
* 951 Oi Jeesus, muuta minua (Å, Jesus Krist, förvandle meg, suom. Pekka Kivekäs 2014 )
* 970 On unen aika, pieni ihminen (Sov, vesle barnet, suom. Tytti Issakainen 2014) 

'''Ruotsin kirkon virsikirjassa'''

* 481 Kaikki ilon lähteet puhkeavat (Alle kilder bryter frem i glede, suom. Anna-Maija Raittila 1978)
* 651 Kun luova tahto kaikkeuden Herran (En dag skal Herrens skaperdrømmer, suom. Anna-Maija Raittila 1982, 2000) 

**Lähteenkirkas hiljaisuus, uskonnollista runoutta 1900-luvun Euroopassa** (Suom.Anna-Maija Raittila 1983)

* Kaikki minun lähteeni ovat sinussa
* On Kristus ristinpuulla

**Suurempi kuin sydämeni, uskonnollista runoutta 1900-luvun Euroopassa**  (Suom.Anna-Maija Raittila 1982)

* Narri
* On päivä tuomon
* Pimeys puhkeaa
* Pääsiäisaamu
* Tämä laulu on kuin huuto

## Lähteet
Korýthio

**Korýthio** (; myös *Koríthio*; virallisesti Δημοτική Ενότητα Κορυθίου, *Dimotikí Enótita Korythíou*) on yksi Trípolin kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 2&nbsp;133 (vuonna 2011).

Korýthion kunnallisyksikkö käsittää alueen Trípolin kunnan itäosassa. Sen suurin asutus on Neochórin kylä. Korýthio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Fálanthoksen, Levídin, Mantíneian, Skirítidan, Tegéan ja Valtétsin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Korýthion kunnallisyksikkö muodostuu seuraavista kyläyhdyskunnista ja asutuksista:

## Lähteet
Neffa

**Giovani Pellino** (7. lokakuuta 1967 Scafati, Italia) on italialainen pop- ja hiphoplaulaja, joka käyttää taiteilijanimeä **Neffa**. 
## Diskografia
### Sooloalbumit
* 1996: Neffa & i messaggeri della dopa
* 1998: 107 elementi (mukana Deda e Al Castellana)
* 2001: Arrivi e partenze
* 2003: I molteplici mondi di Giovanni, il cantante Neffa
* 2006: Alla fine della notte
* 2009: Sognando contromano
* 2013: Molto calmo
* 2015: Resistenza
* 2021: AmarAmmore
* 2025: Canerandagio

### Muut albumit
* 2007: Aspettando il sole

## Lähteet

## Aiheesta muualla
* Neffan virallinen sivusto
Papafléssas (kunnallisyksikkö)

**Papafléssas** () on Kreikan kylä sekä samanniminen Pýlos-Néstoraksen kunnan kunnallisyksikkö (Δημοτική Ενότητα Παπαφλέσσα, *Dimotikí Enótita Papafléssa*) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 1&nbsp;316 ja varsinaisen Papafléssaksen kylän väkiluku 38 (vuonna 2011).

Papafléssaksen kylä sijaitsee linnuntietä noin 22 kilometriä pohjoiskoilliseen Pýloksesta ja noin 30 kilometriä länteen Kalamátasta. Kylä on nimetty pappi ja vapaustaistelija Papafléssaksen eli Grigórios Dikaíoksen mukaan. Tämä kuoli kunnallisyksikön alueella Maniákissa Kreikan vapaussodassa vuonna 1825. Papafléssaksen kunnallisyksikkö käsittää alueen Pýlos-Néstoraksen kunnan koillisosassa. Sen suurin asutus on Vlachópoulon kylä.

Papafléssas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Chiliochórian, Korónin, Methónin, Néstoraksen ja Pýloksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Papafléssaksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Petalídi (Messenia)

**Petalídi** (, ) on Kreikan kylä sekä samanniminen Messínin kunnan kunnallisyksikkö (Δημοτική Ενότητα Πεταλιδίου, *Dimotikí Enótita Petalidíou*) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 3&nbsp;217 ja varsinaisen Petalídin kylän väkiluku 1&nbsp;065 (vuonna 2011).

Petalídin kylä sijaitsee Messenianlahden rannalla linnuntietä noin 26 kilometriä lounaaseen Kalamátasta. Antiikin aikana nykyisen kylän lähellä sijaitsi Koronen kaupunki, joka saattoi olla sama kuin Homeroksen mainitsema Aipeia. Kylän tärkein kirkko on omistettu Pyhälle Nikolaokselle (*Ágios Nikólaos*). Petalídin kunnallisyksikkö käsittää alueen Messínin kunnan eteläisissä keskiosissa.

Petalídi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Aípeian, Androúsan, Aristoméniin, Ithómin, Tríkorfon ja Voufrádeen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Petalídin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Thouría

**Thouría** (; myös *Thuría*) on Kreikan kylä sekä samanniminen Kalamátan kunnan kunnallisyksikkö (Δημοτική Ενότητα Θουρίας, *Dimotikí Enótita Thourías*) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2&nbsp;721 ja varsinaisen Thourían kylän väkiluku 884 (vuonna 2011).

Thourían kylä sijaitsee noin kahdeksan kilometriä Kalamátan kaupungista luoteeseen. Se on nimetty alueella sijainneen antiikin aikaisen Thurian kaupungin mukaan. Thourían kunnallisyksikkö käsittää alueen Kalamátan kunnan keskiosissa. Thouría oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalamátan kuntaan yhdessä Arfarán ja Áriin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Thourían kunnallisyksikkö muodostuu seuraavista kyläyhdyskunnista ja asutuksista:

## Lähteet
Disco Dancer

**Disco Dancer** on vuonna 1982 ensi-iltansa saanut intialainen hindinkielinen elokuva, jonka on ohjannut Babbar Subhash.

## Näyttelijät

## Soundtrack

## Lähteet

## Aiheesta muualla
*
Léfktro

**Léfktro** (, ) on Kreikan kylä sekä samanniminen Dytikí Mánin kunnan kunnallisyksikkö (Δημοτική Ενότητα Λεύκτρου, *Dimotikí Enótita Léfktrou*) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 4&nbsp;699 ja varsinaisen Léfktron kylän väkiluku 289 (vuonna 2011).

Léfktron kylä sijaitsee Mánin niemimaan länsiosissa lähellä Messenianlahden rantaa. Se on saanut nimensä samalla seudulla sijainneesta antiikin aikaisesta Leuktronin eli Leuktran kaupungista. Léftkron kunnallisyksikkö käsittää Dytikí Mánin kunnan eteläosan. Sen alueella sijaitsee muun muassa koko kunnan kuntakeskus Kardamýli.

Léfktro oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dytikí Mánin kunnaksi yhdessä Avían kanssa, jolloin se muuttui uuden kunnan kunnallisyksiköksi.

## Kunnallisyksikön osat

Léfktron kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Levídi

**Levídi** (, ) on Kreikan kylä sekä samanniminen Trípolin kunnan kunnallisyksikkö (Δημοτική Ενότητα Λεβιδίου, *Dimotikí Enótita Levidíou*) ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 3&nbsp;094 ja varsinaisen Levídin kylän väkiluku 1&nbsp;025 (vuonna 2011).

Levídin kylä sijaitsee linnuntietä noin 21 kilometriä pohjoisluoteeseen Trípolin kaupungista. Levídin kunnallisyksikkö käsittää Trípolin kunnan pohjoisosan Akhaian, Korinthian ja Argoliin rajalla. Levídi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Fálanthoksen, Korýthion, Mantíneian, Skirítidan, Tegéan ja Valtétsin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Levídin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Trópaia

**Trópaia** (; myös *Trópea*) on Kreikan kylä sekä samanniminen Gortynían kunnan kunnallisyksikkö (Δημοτική Ενότητα Τροπαίων, *Dimotikí Enótita Tropaíon*) ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 2&nbsp;887 ja varsinaisen Trópaian kylän väkiluku 506 (vuonna 2011).

Trópaian kylä sijaitsee linnuntietä noin 44 kilometriä luoteeseen Trípolista. Trópaian kunnallisyksikkö käsittää alueen Gortynían kunnan länsiosissa. Trópaia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Gortynían kunnaksi yhdessä Dimitsánan, Iraían, Kleítorasin, Kontovázainan, Lagkádian, Trikólonoin ja Vytínan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Trópaian kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Tyrós

**Tyrós** (; myös *Tirós*) on Kreikan kylä sekä samanniminen Nótia Kynourían kunnan kunnallisyksikkö (Δημοτική Ενότητα Τυρού, *Dimotikí Enótita Tyroú*) ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 2&nbsp;063 ja varsinaisen Tyróksen kylän väkiluku 217 (vuonna 2011).

Tyróksen kyläyhdyskunnan samanniminen yläkylä sijaitsee Peloponnesoksen niemimaan itäosissa linnuntietä noin 75 kilometriä kaakkoon Trípolin kaupungista ja noin kaksi kilometriä sisämaahan Argoliinlahden rannasta. Sen ranta-asutus ja satama Paralía Tyroú sijaitsee rannikolla. Kylän nimi palautuu seudun antiikin aikaiseen nimeen ja tulee muinaiskreikan sanasta *tyros* (), 'juusto'. Se perustuu siihen, että alueella palvottiin Apollon Tyritestä, jota pidettiin maidon ja juustojen suojelijana.

Tyrós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nótia Kynourían kunnaksi yhdessä Kosmáksen ja Leonídion kanssa, jolloin se muuttui uuden kunnan kunnallisyksiköksi.

## Kunnallisyksikön osat

Tyróksen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Daniil Dratševski

**Daniil Vasiljevitš Dratševski** (; 29. maaliskuuta 1858 – 1918) oli venäläinen kenraalimajuri, joka toimi Pietarin kaupunginpäällikkönä (*gradonatšalnik*) vuosina 1907–1914. Hän oli myös Suomen valtionrautateiden pääjohtaja ensimmäisen sortokauden aikana vuosina 1903–1905.

Dratševski valmistui Konstantinin tykistökoulusta vuonna 1876 ja osallistui Turkin sotaan 1877–1878. Hän sai luutnantin arvon 1879. Suoritettuaan Nikolain yleisesikunta-akatemian vuonna 1887 Dratševski sai kapteenin arvon ja toimi sen jälkeen esikuntatehtävissä. Hänet ylennettiin everstiluutnantiksi 1892 ja everstiksi 1898. Marraskuussa 1898 Dratševski siirrettiin Suomen sotilaspiirin esikuntaan, jossa hänen vastuualueeseensa kuuluivat Suomen rautateillä tapahtuvat joukkojensiirrot. Hänet nimitettiin Suomen Rautatiehallituksen pääjohtajaksi Georg Strömbergin seuraajana syyskuussa 1903. Dratševski joutui eroamaan suurlakon jälkeen joulukuun 1905 lopussa. Hänet ylennettiin vuonna 1905 kenraalimajuriksi.

Dratševski oli tammikuusta 1906 tammikuuhun 1907 Donin Rostovin kaupunginpäällikkönä, minkä jälkeen hän siirtyi vastaavaan tehtävään Pietariin. Dratševski johti Pietarin hallintoa seitsemän vuotta ja osallistui aktiivisesti kaupunkisuunnitteluun. Hänen aikanaan muun muassa katuja kivettiin, kunnallinen raitiotieverkko sekä bussiliikenne otettiin käyttöön ja vesijohtoverkko ulotettiin Suureen- ja Pieneen-Ohtaan sekä Ristisaarelle. Raporteissaan keisarille Dratševski kiinnitti huomiota pääkaupungin moraalisiin ja ympäristöongelmiin. Dratševski erotettiin heinäkuussa 1914 ja seuraavana vuonna hän joutui oikeuteen syytettynä julkisten varojen kavalluksesta. Hänet todettiin syylliseksi ja tuomittiin vankeuteen, mutta jutun käsittely jatkui vallankumouksen puhkeamiseen saakka. Dratševski kuoli vuonna 1918, mutta tarkkaa kuolinaikaa, -paikkaa ja -tapaa ei tiedetä.

## Lähteet

## Aiheesta muualla
Paralía Tyroú

**Paralía Tyroú** () on Kreikan kylä, joka kuuluu hallinnollisesti Nótia Kynourían kuntaan, Arkadian alueyksikköön ja Peloponnesoksen alueeseen. Kylän väkiluku on 784 (2021).

Paralía Tyroún kylä, suomeksi ”Tyróksen ranta”, sijaitsee Peloponnesoksen niemimaan itärannikolla noin 69 kilometriä kaakkoon Trípolista ja noin 97 kilometriä itäkoilliseen Spártista. Se on osa Tyróksen kyläyhdyskuntaa, jonka ranta-asutus se on. Varsinainen Tyróksen yläkylä sijaitsee noin kaksi kilometriä sisämaahan. Paralía Tyroússa on pitkä ranta, jonka lisäksi sen pohjoispuolella on erillinen Tigánin ranta ja eteläpuolella Lygerían ranta.

## Lähteet
Voufrádes

**Voufrádes** (; myös *Vufrádes*; virallisesti Δημοτική Ενότητα Βουφράδων, *Dimotikí Enótita Voufrádon*) on yksi Messínin kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 1&nbsp;051 (vuonna 2011).

Voufrádeen kunnallisyksikkö käsittää alueen Messínin kunnan läntisissa keskiosissa. Sen suurin asutus on Chatzíin kylä. Voufrádes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Aípeian, Androúsan, Aristoméniin, Ithómin, Petalídin ja Tríkorfon kanssa, jolloin se muuttui uuden kunnan kunnallisyksiköksi.

## Kunnallisyksikön osat

Voufrádeen kunnallisyksikkö muodostuu seuraavista kyläyhdyskunnista ja asutuksista:

## Lähteet
Tríkorfo (Messenia)

**Tríkorfo** (, ) on Kreikan kylä sekä samanniminen Messínin kunnan kunnallisyksikkö (Δημοτική Ενότητα Τρικόρφου, *Dimotikí Enótita Trikórfou*) ja entinen itsenäinen kyläkunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 706 ja varsinaisen Tríkorfon kylän väkiluku 361 (vuonna 2011).

Tríkorfon kylä sijaitsee linnuntietä noin 24 kilometriä luoteeseen Kalamátasta. Tríkorfon kunnallisyksikkö käsittää alueen Messínin kunnan pohjoisosissa. Tríkorfo oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Aípeian, Androúsan, Aristoméniin, Ithómin, Petalídin ja Voufrádeen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Tríkorfon kunnallisyksikkö muodostuu seuraavista kyläyhdyskunnista ja asutuksista:

## Lähteet
Tripýla

**Tripýla** (; myös *Tripíla*) on Kreikan kylä sekä samanniminen Trifylían kunnan kunnallisyksikkö (Δημοτική Ενότητα Τριπύλης, *Dimotikí Enótita Tripýlis*) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 354 ja varsinaisen Tripýlan kylän väkiluku 34 (vuonna 2011).

Tripýlan kylä sijaitsee linnuntietä noin 33 kilometriä luoteeseen Kalamátasta. Tripýlan kunnallisyksikkö käsittää alueen Trifylían kunnan itäosassa. Tripýla oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trifylían kunnaksi yhdessä Aetóksen, Avlónaksen, Filiatrán, Gargaliánoin ja Kyparissían kanssa, jolloin se muuttui uuden kunnan kunnallisyksiköksi.

## Kunnallisyksikön osat

Tripýlan kunnallisyksikkö muodostuu seuraavista kyläyhdyskunnista ja asutuksista:

## Lähteet
L.M.L.

**L.M.L** on venäläisen tyttöbändin Via Gran viides albumi, joka julkaistiin vuonna 2006.

## Kappaleet
# L.M.L.
# Tell Me Lie
# Thunderstorm
# Diamonds
# Take You Back
# HuMENology
# No Joy & No Sorrow
# Director
# My Beloved
# I Don't Wanna Man (feat. TNMK)

## Aiheesta muualla
* ''L.M.L.'' discogs.com -sivustolla
Kim Aarola

**Kim Aarola** (s. 25. tammikuuta 1993 Hämeenlinna) on jääkiekkoilija, joka pelaa Jää-Ahmoissa II-divisioonassa. Aiemmin vuosina 2014–2021 hän pelasi II-divisioonassa Hoki Klupi Hyvinkään joukkueessa. Oltuaan kauden 2021–2022 pelaamatta, hän pelasi kaksi kautta Thaimaan sarjassa Lexicon Lumberjacksin ja Magnan joukkueissa. Kaudella 2020–2021 hän edusti seuratasolla thaimaalaista Aware-joukkuetta. Hän on edustanut myös Thaimaan maajoukkuetta Aasian Challenge Cupissa vuonna 2011 ja 2025 ja Aasian Talvikisoissa vuosina 2011, 2017 ja 2025.

Aarolan isä on suomalainen ja äiti thaimaalainen, minkä johdosta hänellä on myös Thaimaan kansalaisuus ja edustusoikeus. Aarola on 21 maalillaan ja 47 tehopisteellään Thaimaan maajoukkueen kaikkien aikojen tehokkain pelaaja maailmanmestaruusturnauksissa.

## Yksityiselämä
Aarola osaa myös puhua thain kieltä, vaikka sen latinalaisista aakkosista tyystin poikkeavat thailaiset kirjaimet ovat jääneet hänelle vieraiksi. Thaimaassa asepalvelus kestää kaksi vuotta, mutta Aarolan ei ole täytynyt suorittaa siellä asepalvelusta, sillä hän on tehnyt sen Suomessa.

## Lähteet
Jorma Mattila (pääsihteeri)

**Jalo Jorma Jouko Mattila** (6. toukokuuta 1911 Alahärmä – 6. marraskuuta 1981 Helsinki) oli suomalainen maantieteilijä, kanslianeuvos ja Virkamiesliiton pitkäaikainen pääsihteeri. 

## Henkilöhistoria
Jorma Mattilan vanhemmat olivat opettaja Kustaa Mattila ja Lyydia Katariina Pollari ja puoliso vuodesta 1941 Kerttu Ellen Raudanjoki (Yliraudanjoki). Mattila tuli ylioppilaaksi 1929 ja valmistui filsofian kandidaatiksi 1938. Hän opiskeli myös Tukholmassa vuonna 1938 ja teki opintomatkoja Keski-Eurooppaan. Mattila oli Geologian tutkimuskeskuksen tutkimusapulainen 1936–1938, Kallion yhteiskoulun opettaja 1938–1945 ja Virkamiesliiton pääsihteeri 1946–1971. Helsingin yliopiston assistenttina hän työskenteli 1939–1952. Hän oli myös maantieteellisen aikakauskirja *Terran* toimitussihteeri 1942–1949 ja *Virkamieslehden* päätoimittaja vuodesta 1946 ja hänellä oli useita suomalaisia ja kansainvälisiä luottamustehtäviä. Kanslianeuvoksen arvonimen Mattila sai vuonna 1973.

## Julkaisuja
* *Lohtajan lentohietikko*, 1938
* *Suursaari*, 1941
* *Tuntematon Venäjä: maa, kansa ja voimavarat*, 1945, Helmer Smeds, Jorma Mattila
* *Maantieteilijän kartografisesta koulutuksesta*, 1945, eripainos: *Terra*, Suomen maantieteellisen seuran aikakauskirja 1944, ss. 3–4.
* *O. V. Lumiala*, 1945, eripainos: *Comptes rendus de la Société́ géologique de Finlande*, n:o XVI.
* *Maa ja sen asukkaat 1*, 1951, Aaro Hellaakoski, Kyllikki Tuominen, Jorma Mattila
* *Maa ja sen asukkaat 2*, 1952, Aaro Hellaakoski, Kyllikki Tuominen, Jorma Mattila
* *Virkamiesten palkkauskysymys v. 1956*, 1957

## Lähteet
Waynen piirikunta (Michigan)

**Waynen piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 1&nbsp;753&nbsp;616 vuonna 2017 ja sen pinta-ala on 1&nbsp;743 neliökilometriä. Piirikunnan hallintokeskus Detroit on myös sen suurin kaupunki.

## Väestö
Piirikunnan asukkaista 49,6 prosenttia on valkoisia, 38,6 prosenttia latinalaisamerikkalaisia ja 5,83 prosenttia mustia. 14,7 prosenttia puhuu myös muita kieliä kuin englantia. 96,1 prosenttia asukkaista on Yhdysvaltain kansalaisia. Piirikunnan väestön keski-ikä on 37.8 vuotta.

## Kuvia piirikunnasta

Tiedosto:Detroit Skyline from Windsor - L'horizon de Detroit la nuit - panoramio.jpg|Detroitin kaupunki.
Tiedosto:Guardian Building Detroit MI.jpg|Guardian Building, jossa sijaitsee piirikunnan virasto.


## Lähteet

## Aiheesta muualla
Kingin piirikunta (Washington)

**Kingin piirikunta** () on Yhdysvaltojen Washingtonin osavaltiossa sijaitseva piirikunta. Sen väkiluku oli 2&nbsp;188&nbsp;649 vuonna 2017 ja sen pinta-ala on 5&nbsp;975 neliökilometriä. Piirikunnan hallintokeskus Seattle on myös sen suurin kaupunki.

## Väestö
Piirikunnan asukkaista 60,9 prosenttia on valkoisia, 16,7 prosenttia aasialaisia ja 9,5 prosenttia latinalaisamerikkalaisia. 26,9 prosenttia puhuu myös muita kieliä kuin englantia. 96,1 prosenttia asukkaista on Yhdysvaltain kansalaisia. Piirikunnan väestön keski-ikä on 36,8 vuotta.

## Kuvia piirikunnasta

Tiedosto:Seattle Kerry Park Skyline.jpg|Seattlen kaupunki.
Tiedosto:Seattle - King County Courthouse and King County Administration Building 01.jpg|Piirikunnan oikeustalo.


## Lähteet

## Aiheesta muualla
Irma Taina

**Irma Taina** (s. 9. syyskuuta 1938 Tampere) on suomalainen elokuvaleikkaaja, joka sai vuonna 1986 parhaan leikkauksen Jussi-palkinnon elokuvasta *[[Suuri illusioni (elokuva)|Suuri illusioni]]*.

Taina aloitti elokuvauransa 1960-luvun loppupuolella. Hänen ensimmäinen itsenäinen leikkaustyö oli Erkko Kivikosken *[[Kuuma kissa?]]* vuonna 1968. Hän on toiminut leikkaajana noin 50 suomalaiselokuvassa.  Taina leikkasi muun muassa Spede Pasasen varhaistuotantoa, suurelokuvat *[[Runoilija ja muusa (elokuva)|Runoilija ja muusa]]* (1978) ja *[[Tulipää]]* (1980) sekä Olli Soinion kauhuelokuvat *[[Kuutamosonaatti (elokuva)|Kuutamosonaatti]]* (1988) ja *[[Kadunlakaisijat]]* (1991).

## Elokuvaleikkauksia
*Speedy Gonzales – Noin 7 veljeksen poika (1970)
*Jussi Pussi (1970)
*Kahdeksas veljes (1971)
*Hirttämättömät (1971)
*Saatanan radikaalit (1971)
*Rakastunut rampa (1975)
*Yön sylissä (1977)
*Runoilija ja muusa (1978)
*Miestä ei voi raiskata (1978)
*Herra Puntila ja hänen renkinsä Matti (1979)
*Tulipää (1980)
*Regina ja miehet (1983)
*Angelan sota (1984)
*Kuningas lähtee Ranskaan (1986)
*Jäähyväiset presidentille (1987)
*Kuutamosonaatti (1988)
*Kadunlakaisijat (1991)
*Rölli – hirmuisia kertomuksia (1991)
*Pilkkuja ja pikkuhousuja (1992)
*Kaikki pelissä (1994)

## Lähteet
Mikko Kauppila

**Mikko Kauppila** (s. 10. lokakuuta 1995) on suomalainen näyttelijä ja esikoiskirjailija. Hän valmistui vuonna 2019 teatteritaiteen maisteriksi Tampereen yliopistosta. Lisäksi hän on valmistunut vuonna 2021 filosofian maisteriksi Helsingin yliopistosta pääaineenaan sukupuolentutkimus. Lisäksi hän on käynyt Kriittisen korkeakoulun kirjoittajakoulun vuosina 2022–2024. Näyttelijäuransa aikana Kauppila on näytellyt eri teatteriproduktioissa, elokuvissa ja tv-sarjoissa. Lisäksi hän on toiminut ääninäyttelijänä. 

Vuonna 2018 Kauppila pääsi finaaliin Veikko Sinisalo -kilpailussa, jonka voittaja valitaan vuoden lausujaksi. Finaalissa Kauppilan rinnalla kisasi muiden muassa Inkeri Hyvönen. Kauppilan miehen anoreksiaa käsittelevä esikoisteos *[[Terveisin K.]]* (Teos) julkaistiin vuonna 2024. Esikoiskirja herätti aiheen ja sen käsittelytavan takia paljon huomiota kriitikoiden ja suuren yleisön keskuudessa. Kauppilan teos on ehdolla Helsingin Sanomien kirjallisuuspalkinnon saajaksi. Kriitikko Vesa Rantaman mukaan kirja on viimeisen kymmenen vuoden ajalta "paras taideopiskelijaromaani".

Kauppila on valmistunut ylioppilaaksi Tampereen yhteiskoulun lukiosta 2014. Hän on kertonut, että kiinnostui taiteesta vasta olleessaan yhteiskoulun lukion taidelinjalla ja harkinneensa tätä ennen lääkärin ammattia.

## Filmografia

## Teokset

* *Terveisin K*. Teos, 2024. .

## Lähteet

## Aiheesta muualla
* 
* 
* Mikko Kauppila suomalaisen teatterin Ilona-tietopankissa
* Mikko Kauppilan profiili Näyttelijäliiton sivuilla
Suomen muinaistutkimuksen tuki

**Suomen muinaistutkimuksen tuki ry** (SMTT) on vuonna 2014 perustettu arkeologista tutkimusta, koulutusta ja harrastustoimintaa edistävä yhdistys. SMTT:n keskeinen tarkoitus on edistää arkeologista tutkimusta Suomessa sekä toteuttamalla arkeologisia kenttätöitä että tukemalla opiskelijoiden tutkimushankkeita stipendeillä. SMTT on tukenut merkittävästi muun muassa Suomen vanhimman kirkonpaikan Kaarinan Ravattulan Ristimäen tutkimuksia.

SMTT jakaa vuosittain kevätkokouksessaan Vuoden arkeologinen teko -tunnustuksen. Tunnustus jaettiin ensimmäisen kerran vuonna 2014.

## Lähteet
Pekingin murre

**Pekingin murre** on mandariinikiinan Pekingissä puhuttava murre. Se on kiinan standardikielen fonologinen perusta, mutta eroaa siitä kuitenkin huomattavasti.

Murteen äännerakenne ei juurikaan eroa kiinan standardikielestä. Eroja kuitenkin on. Näistä kenties merkittävin on *érhuà* () eli rotatisaatio, jossa tavuun lisätään suffiksi -儿 , joka voi joissakin tapauksissa muuttaa merkittävästi koko tavun ääntämystä. *Erhuata* pidetään yhtenä Pekingin murteen tunnusomaisimmista piirteistä.

 ääntyy muiden vokaalien kuin  edellä usein , esimerkiksi 尾巴 *wěiba* .

Erityisesti nopeassa puheessa retrofleksit  voivat redusoitua :ksi; esimerkiksi 不知道 *bùzhīdào*  . Samaan tapaan palataalit  voivat ääntyä :nä sekä aspiroimattomat klusiilit  soinnillisina .

Jotkin sanat voivat esiintyä muodoissa, jotka rikkovat standardikiinan fonotaktisia sääntöjä, esimerkiksi 大栅栏 *Dà Zhàlán* voi ääntyä *Dàshlàr*.

## Lähteet
Kiinan naisten koripallomaajoukkue

**Kiinan naisten koripallomaajoukkue** edustaa Kiinaa naisten koripallon maajoukkuekilpailuissa.

Kiinan naismaajoukkue on pelannut lähes jokaisissa kesäolympialaisissa vuodesta 1984 lähtien ja on saavuttanut kaksi mitalia, hopeaa Barcelonassa 1992 ja pronssia Los Angelesissa 1984. MM-kilpailuissa Kiina on osallistunut jokaiseen lopputurnaukseen vuodesta 1983 lähtien mitaleinaan hopea vuodelta 1994 ja pronssi vuodelta 1983. Aasian-mestaruuskilpailuissa ja Aasian kisoissa Kiina on voittanut kymmeniä mitaleita. Tunnetuimpiin Kiinan maajoukkuepelaajiin kuuluvat kaksinkertaiset olympiamitalistit Zheng Haixia, Liu Qing ja Cong Xuedi.

## Lähteet

## Aiheesta muualla

* Kiinan koripallomaajoukkueprofiilit FIBA
Juu, näin o!

**Juu, näin o!** on Koljosen tiekiistan single, joka julkaistiin yhtyeen 10-vuotisjuhlan kunniaksi 11. tammikuuta 2019. Tätä ennen kappale julkaistiin alun perin jo yhtyeen esikoisalbumilla *[[Ei kuule mitään, ei nää mitään, ei sano mitään]]* (2010). Singlestä julkaistiin ainoastaan 30 kopiota käsittävä yksipuolinen 7″ vinyylipainos.

Kappaletta on inspiroinut Napalm Deathin sekunnin mittainen kappale ”You Suffer”.

## Lähteet
HMS Erebus (1826)

**HMS Erebus** oli Britannian kuninkaallisen laivaston puurakenteinen vuonna 1826 valmistunut Hecla-luokan tykkivene, joka oli myöhemmin tutkimusaluksena. Alus kunnostautui *[[HMS Terror (1813)|HMS Terrorin]]* kanssa molempien napa-alueiden tutkinnassa.

## Valmistus

Alus tilattiin 9. tammikuuta 1823 Pembroken telakalta, missä köli laskettiin lokakuussa 1824. Alus laskettiin vesille 7. kesäkuuta 1826 ja valmistui 15. kesäkuuta 1826 - helmikuu 1828. Alus otettiin palvelukseen 8. joulukuuta 1827 Välimerelle ensimmäisenä päällikkönään George Haye. Aluksen valmistuskustannukset olivat 14&nbsp;603 puntaa. Tämän lisäksi takilointi ja varustaminen maksoi 9&nbsp;339 puntaa.
 
## Palvelus
Aluksen päällikkyyden vastaanotti 8. heinäkuuta 1830 Sir Philip Broke. Alus oli Välimerellä, kunnes se poistettiin palveluksesta heinäkuussa 1830 Portsmouthissa.

Alus varustettiin huhtikuusta syyskuuhun 1839 Chathamin telakalla napa-alueiden tutkimista varten, mikä maksoi 14&nbsp;316 puntaa. Alus palautettiin palvelukseen 8. huhtikuuta 1839 päällikkönään James Clark Ross, joka johti Etelämantereelle suuntautuvaa retkikuntaa. Retkikunnan toisena aluksena oli *HMS Terror*, joka oli varustettu retkeä varten jo aiemmin. Matka kesti neljä vuotta 1839-1843, minä aikana Ross kartoitti Etelämantereen rannikot. Alukset tukeutuivat etupäässä Falklandin saarten Port Louisiin.

Ross suoritti retkensä sotilaallisen täsmällisesti ja toi mukanaan runsaasti aineistoa. Lähtiessään yrittämään Luoteisväylän läpäisyä John Franklin valitsi samat alukset, jotka varustettiin höyrykonein. Franklin katosi matkallaan, eikä retkikunnasta löytynyt jälkeenpäin kuin yksittäisten miehistön jäsenten jäännöksiä.

Koomikko ja kirjailija Michael Palin julkaisi vuonna 2018 tietokirjan *Erebus-*aluksesta. 

## Lähteet
* Andersson, J. G.: *Etelänavan sankareita*, Tammi 1948
*
*

### Viitteet

## Aiheesta muualla

*
*
Jeannette D. Ahonsou

**Jeannette Délali Ahonsou** (1954 Lavie, Togo – 2022) oli togolainen kirjailija. Hän on suorittanut tutkinnon englannista Beninin yliopistossa ja hän on eläkkeellä oleva englannin opettaja. 

Hän on julkaissut neljä kirjaa, joista kirjasta *Une Longue Histoire* hänelle myönnettiin *Prix Littéraire France-Togo* -palkinto vuonna 1996. 

## Tuotanto
*
*
*
*

## Lähteet

## Aiheesta muualla
* Virallinen verkkosivu
Bobby Byrd

**Bobby Howard Byrd** (15. elokuuta 1934 Toccoa, Georgia, Yhdysvallat – 12. syyskuuta 2007 Loganville, Georgia, Yhdysvallat) oli yhdysvaltalainen rhythm and bluesin ja soulin laulaja, lauluntekijä, musiikkituottaja sekä muusikko. Hän oli yhdessä James Brownin kanssa tärkeä soulin ja funkin kehittämisessä. 

Byrd aloitti uransa vuonna 1952 gospelyhtyeessä Gospel Starlightersissa, joka muutti nimensä The Avonsiksi vuonna 1953, The Five Royalsiksi vuonna 1954, The Flamesiksi vuonna 1955 ja lopulta The Famous Flamesiksi. Byrd pääsi postuumisti Rock and Roll Hall of Fameen vuonna 2012. 

## Lähteet
Lyypekin vapaakaupunki

**Lyypekin [[vapaakaupunki|vapaa-]] ja [[Hansaliitto|hansakaupunki]]** () oli kaupunkivaltio vuosina 1226–1937 alueella, joka kuuluu nykyisin Saksan Schleswig-Holsteinin ja Mecklenburg–Etu-Pommerin osavaltioihin.

## Historia
Lyypekki oli kuulunut vuosina 1201–1226 Tanskalle, jonka jälkeen Pyhän saksalais-roomalaisen keisarikunnan keisari Fredrik II teki siitä valtakunnankaupungin. Tällöin Lyypekki oli itsehallinnollinen ja sillä oli omat lakinsa sekä oma perustuslakinsa. Vuonna 1358 Hansaliitto teki Lyypekistä pääkaupunkinsa. 1400-luvun alkuun mennessä Lyypekistä oli tullut Pohjois-Saksan väkiluvultaan suurin kaupunki Kölnin vaaliruhtinaskunnan jälkeen 22&nbsp;000 asukkaallaan.

Lyypekki oli neutraali kolmikymmenvuotisen sodan aikana, mutta Ranskan vallankumoussotien ja Napoleonin sotien (1792–1815) aikana kaupungin talous tuhoutui, sillä se joutui kilpailevien suurvaltojen taloudellisten paineiden keskelle. Napoleon Bonaparte hajotti Pyhän saksalais-roomalaisen keisarikunnan vuonna 1806 ja liitti vuonna 1811 Lyypekin Ranskan ensimmäiseen keisarikuntaan. Lyypekki itsenäistyi vuonna 1813 ja vuonna 1815 Wienin kongressi vahvisti, että Lyypekki oli itsenäinen kaupunkivaltio.

Lyypekki kuului vuosina 1815–1866 Saksan liittoon, vuosina 1866–1871 Pohjois-Saksan liittoon ja vuodesta 1871 Saksan keisarikuntaan. Kaupungin talous elpyi Elbe–Lyypekki-kanavan rakentamisen myötä vuonna 1900.

Vuodesta 1226 kestänyt itsehallinnollinen asema loppui vuonna 1937, kun natsi-Saksa teki Lyypekistä osan Preussia.

## Katso myös
* Frankfurtin vapaakaupunki

## Lähteet
Belgian yhdysvallat

**Belgian yhdysvallat** ( tai *Verenigde Belgische Staten*, , ) oli valtioliitto Etelä-Alankomaissa nykypäivän Belgian alueella, joka perustettiin Brabantin vallankumouksen jälkeen. Valtioliitto oli olemassa tammikuun ja joulukuun 1790 välillä. 

## Lähteet

## Aiheesta muualla
Josefin Nilsson

**Josefin Nilsson** (22. maaliskuuta 1969 Alvare, När, Gotlanti – 29. helmikuuta 2016 Själsö, Gotlanti) oli ruotsalainen laulaja ja näyttelijä. Hän lauloi Ainbusk-yhtyeessä.

Nilsson kuoli 46-vuotiaana joitain viikkoja lonkkanivelleikkauksen jälkeen kotonaan morfiinitablettien yliannostuksen aiheuttamaan sydämen vajaatoimintaan. Hänen sisarensa, laulaja Marie Nilsson Lindin mukaan kuolinsyytutkimuksessa kuolinsyyksi merkittiin itsemurha, joskin Nilsson Lind itse pitää myös vahinkoa mahdollisena selityksenä.

SVT:n vuonna 2019 esittämä dokumentti *Josefin Nilssonin tarina* (*Josefin Nilsson – Älska mig för den jag är*) herätti Ruotsissa suurta huomiota. Siinä kerrotaan, että tunnettu ruotsalainen näyttelijä, jonka kanssa Nilsson seurusteli, pahoinpiteli häntä raa’asti. Dramaten-teatteri, jossa tunnettu näyttelijä tuolloin työskenteli, joutui perumaan esityksiä. Dokumentissa ei mainittu näyttelijän nimeä, mutta sosiaalisessa mediassa hänet tunnistettiin Örjan Rambergiksi. Ramberg syytti SVT:tä kunnianloukkauksesta, mutta Ruotsin oikeuskanslerin ratkaisun mukaan syytä esitutkinnan aloittamiseen ei ollut.  

## Lähteet

## Aiheesta muualla
* Rambergs tystnad i Stjärnorna på slottet Expressen.se
Jorma Mattila

**Jorma Mattila** -nimisiä henkilöitä ovat:

* Jorma Mattila (1911–1981), maantieteilijä, kanslianeuvos ja pääsihteeri
* Jorma Mattila (1913–1997), kuvataiteilija
Nokia 3.1

**Nokia 3.1** on HMD Globalin toukokuussa 2018 julkistama älypuhelin. Puhelin on Nokia 3:n seuraaja ja sen suositushinta oli Suomessa muistin määrästä riippuen 159 tai 189 euroa.

Puhelimessa on kahdeksanydinprosessori ja 5,2 tuuman näyttö. Tallennustilaa on valittavana 16 tai 32 gigatavua ja keskusmuistia kaksi tai kolme gigatavua. Tallennustila on laajennettavissa enintään 128 gigatavun microSD-kortilla. Takakameran tarkkuus on 13 megapikseliä ja etukameran kahdeksan megapikseliä. Akun kapasiteetti on 2&nbsp;990 milliampeerituntia. Käyttöjärjestelmänä oli julkaisuhetkellä Android 8.0 Oreo. Keväällä 2019 puhelin sai päivityksen Android 9 Pie -versioon ja syksyllä 2020 Android 10 -versioon.

## Lähteet

## Aiheesta muualla
*Valmistajan tuotesivut
Nokia 7.1

**Nokia 7.1** on HMD Globalin 28. lokakuuta 2018 julkaisema älypuhelin, joka tuli Suomessa myyntiin 5. marraskuuta 2018. Puhelimen suositushinta oli 379 euroa.

## Ominaisuudet
Nokia 7.1:ssä on kahdeksanydinprosessori ja 5,84 tuuman näyttö. Tallennustilaa on valittavana 32 tai 64 gigatavua ja keskusmuistia 3 tai 4 gigatavua. Tallennustila on laajennettavissa enintään 400 gigatavun microSD-kortilla. Puhelimessa on kaksi takakameraa. Pääkameran tarkkuus on 12 megapikseliä ja syvyyskameran tarkkuus viisi megapikseliä. Etukameran tarkkuus on kahdeksan megapikseliä. Akun kapasiteetti on 3&nbsp;060 milliampeerituntia, ja se tukee 18 watin pikalatausta. Puhelimessa on lisäksi sormenjälkitunnistin.

## Lähteet
Mäntsälän kirkonkylä

**Mäntsälän kirkonkylä** on yli 11&nbsp;000 asukkaan taajama Mäntsälässä ja kunnan hallinnollinen keskus. Kirkonkylän halki virtaa Mäntsälänjoki, joka yhtyy etelämpänä Mustijokeen, joka kulkeutuu aina Suomenlahteen asti. Taajamassa sijaitsee muun muassa Mäntsälän kunnantalo, vuonna 1865 valmistunut Mäntsälän kirkko, Mäntsälän terveysasema, useita oppilaitoksia, Mäntsälän monitoimitalo ja Mäntsälän rautatieasema.

Tilastokeskuksen taajama-aluerajauksen mukaisen Mäntsälän kirkonkylän taajaman pinta-ala oli 17,69 neliökilometriä, ja väkiluku oli 11&nbsp;548	vuoden 2019 lopussa.

Mäntsälä esiintyy varhaisessa kirjallisessa aineistossa muodossa *Mensela, Menselä, Mensilä* (1458), *Mensse* (1516), *Mentzeby* (1540).  Kylännimi on kehittynyt talonnimestä, johon sisältynee varhaisen isännän ristimänimi *Mäntsä ~ Mänssä*. Sen on tulkittu olevan lyhentymänä kokonimestä *Klement*. Mahdollisena lähtökohtana on Viljo Nissilän mukaan voinut olla myös friiläisalueelta tavattu miehennimi *Menze, Mensse*. 

## Liikenneväyliä
Taajama sijaitsee keskellä kuntaa isojen maanteiden, valtateiden 4 ja 25 sekä Porvoon suuntaan menevän kantatien 55 risteymäkohdassa. Nykyinen valtatie 4 kulkee moottoritienä kirkonkylän ohi, mutta vanha Helsingin ja Lahden välinen tie, nykyinen seututie 140, kulkee suoraan sen läpi ja toimii taajaman pääkatuna. Moottoritien vierellä kulkee myös vuonna 2006 avattu Keravan–Lahden oikorata, jonka varrella on Mäntsälän rautatieasema lähellä kirkonkylää.

## Lähteet
Örjan Ramberg

**Ralf Örjan Ramberg** (s. 26. helmikuuta 1948 Johanneberg, Göteborg, Ruotsi) on ruotsalainen näyttelijä. Hän valmistui 1974 Malmön teatterikoulusta. Hän on ollut vuodesta 1977 Dramatenin näyttelijä, ja samana vuonna hän näytteli ensimmäisen elokuvaroolinsa elokuvassa *Jack*.

Rambergilla on poika ruotsalaissyntyisen näyttelijän Lena Olinin kanssa.

## Palkinnot
* Guldmasken sarjassa paras miesnäyttelijä (*Gökboet*), 1995
* O'Neill-stipendi, 2001
* Litteris et Artibus, 2009

## Lähteet

## Aiheesta muualla
* 
* Örjan Ramberg , Dramaten
Jääpallon Ruotsin 1.divisioonan kausi 1936

**Jääpallon Ruotsin Division I:n kausi 1936** pelattiin kahdessa lohkossa ja lohkojen voittajat kohtasivat loppuottelussa, jossa ratkesi Ruotsin mestaruus kaudella 1936.

## Division I

### Pohjoinen

### Etelä

### Loppuottelu
Tukholman olympiastadion, Tukholma 1. maaliskuuta 

## Lopulliset sijoitukset

## Lähteet
* Jimbobandy
Miekkailu kesäolympialaisissa 2020 – miesten kalvan joukkuekilpailu

**Miesten kalvan joukkuekilpailu [[Kesäolympialaiset 2020|Tokion 2020 kesäolympialaisissa]]** kilpaillaan 30. heinäkuuta. Miekkailuottelut käydään Chibassa Makuhari Messe Hall B:ssä. Kyseessä on 25. kerta, kun miesten kalvan joukkuekilpailu on mukana olympialaisissa.

## Karsinnat
Olympiaturnaukseen pääsee mukaan yhteensä kahdeksan maata. Maat päätetään FIEn rankingin mukaan 5. huhtikuuta 2021. Neljä rankingin parasta maata pääsevät mukaan suoraan olympiaturnaukseen. Tämän jälkeen otetaan tarkasteluun rankingissa sijoilla 5.–16. olevat maat: jokaisen maa-alueen paras maa tällä sijavälillä pääsee mukaan olympialaisiin. Maa-alueet ovat Eurooppa, Aasia-Oseania, Afrikka ja Amerikka. Jos jonkin maa-alueen yksikään maa ei ole sijoilla 5.–16., tällöin turnaukseen pääsee järjestyksessä seuraava maa riippumatta maa-alueesta. Näiden lisäksi Japanilla on kahdeksan omaa kiintiöpaikkaa, jotka se saa käyttää haluamallaan tavalla, jolloin maita saattaa olla mukana 9.

### Urheilijat

## Lähteet
MycoBank

**MycoBank** on sienille tarkoitettu online-tietokanta, jonka omistaa International Mycological Association. MycoBankin nettisivuilta voi tutkia sieniä, ja verkkosivusto kertoo sienistä. Sivuilla on sienten lisäksi myös kuvia sienistä. 

## Lähteet
* MYCOBANK Database
Rafael Bergström

**Rafael Valdemar Bergström** (2. syyskuuta 1898 Helsinki – 5. marraskuuta 1932 Helsinki) oli suomalainen näyttelijä. Teatteriuransa hän teki lähinnä Viipurissa ja Helsingissä.

## Sukutausta
Bergström oli huomattavan näyttelijäsuvun ensimmäinen teatterikoulun käynyt näyttelijä. Hänen isänsä maanviljelijä Johan Fredrik Bergström oli Emmi Jurkan ja Arvi Tuomen setä. Rafael Bergströmin vanhempi sisar Ertta Virtamo puolestaan oli sukunsa ensimmäinen ammattimainen näyttämötaiteilija.

## Ura
Bergström suoritti Suomen Näyttämöopiston ensimmäisen kurssin 1920–1922. Ammattiuransa hän aloitti Viipurin Näyttämöllä vuonna 1922. Vuonna 1929 hän siirtyi Helsinkiin Kansan Näyttämölle. Bergströmin ura jäi lyhyeksi, sillä hän sairastui ankaraan munuaistautiin ja kuoli 1932.

Bergströmin merkittäviä rooleja olivat muun muassa Juhanin, Timon, Simeonin ja Laurin roolit näytelmässä *Seitsemän veljestä* sekä Jussi ja Salttu kansannäytelmässä *[[Pohjalaisia (näytelmä)|Pohjalaisia]]*. Hänen rooleistaan mainittakoon myös Pietari von der Pahlen näytelmässä *Patriootti*.

## Muuta
Rafael Bergström avioitui näyttelijä Martta Suonion kanssa 1925. Bergströmin appi Evert Suonio vaikutti olennaisesti siihen, että hänen serkkunsa Arvi Tuomi uskaltautui ammattimaisen teatterityön pariin.

## Lähteet
*
*

### Viitteet

## Aiheesta muualla
*[Suomenmuseotonline.fi: Esityskuva](http://suomenmuseotonline.fi/fi/kohde/Teatterimuseo/TeaMK0000%3a231%3a24+(valokuva)?museum=teatteri*&itemIndex=127)
Kellokosken sairaalamuseo

**Kellokosken sairaalamuseo** sijaitsee Kellokosken sairaalan alueella, Järvenpäästä Mäntsälään johtavan Vanhan valtatien varrella. Museo, jonka omistaa HUS ja toiminnasta vastaa Tuusulan museo, kertoo Kellokosken sairaalan ja psykiatristen hoitomuotojen historiasta. Museo ei peri pääsymaksua.

## Museon esineistö
Esineistöön kuuluu psykiatrisen hoidon historiaan liittyviä esineitä, kuten sähköhoitolaitteita, lääkepakkauksia ja hammashoidon välineistöä, sekä muita Kellokosken sairaalaan liittyviä esineitä, esimerkiksi huonekaluja ja potilastöitä.

Sairaalan yhteydessä sijaitsee myös puisto, joka kantaa nimeä Prinsessapuisto sairaalassa yli 50 vuotta viettäneen itseään prinsessaksi luulleen potilaan Anna Lappalaisen mukaan.

## Museon historia
Museo aloitti toimintansa vuonna 1973, kun sairaalassa askartelunohjaajana toiminut Usko Hujanen keräsi, asetti näytteille ja alkoi esitellä sairaalan käytöstä poistettua esineistöä. Museo toimi vuosina 1973–2000 Toimelan, eli entisen Kellokosken kartanon meijerin ja myöhemmin sairaalan osastona toimineen rakennuksen toisessa kerroksessa. Vuonna 2000 museo muutti Kellokosken sairaala-alueella sijaitsevaan Siniseen taloon, joka on alun perin rakennettu 1930-luvulla johtavan lääkärin asunnoksi.

Hujanen toimi museonhoitajana muun työnsä ohessa vuoteen 1985. Hänen jälkeensä tehtävässä jatkoi mielisairaanhoitaja Ilkka Raitasuo vuosina 1988–2004. Vuonna 2006 perustettiin Kellokosken sairaalan Museotyöryhmä.

## Avoinnaolo
Sairaalamuseo oli aikaisemmin avoinna vain tilauksesta, kunnes kesinä 2017 ja 2018 Tuusulan museo piti sairaalamuseota avoimena yleisölle. Museon nykyisistä aukioloajoista kerrotaan sairaalamuseon nettisivuilla. HUSin museotoimikunta aloitti museossa luettelointiprojektin vuonna 2018 ja näyttelyn uudistamisprojektin keväällä 2019. Uudistettu näyttely suunniteltiin avattavaksi yleisölle kesäksi 2019.

## Lähteet
* 
* 

### Viitteet
Pyhän Mikaelin kirkko (Alnham)

**Pyhän Mikaelin kirkko** () on keskiaikainen kirkkorakennus Englannissa Northumberlandissa Alnhamin kylässä.

Vaikka kirkko vaikuttaisi olevan peräisin noin vuodelta 1200, sen laivan koillis- ja kaakkoiskulmissa on anglosaksiaikaista kiveä. Sitä korjattiin vuonna 1870. Se kuuluu Grade I -tason suojeluluokkaan.

## Lähteet
Mark Alt

**Mark Alt** (s. 18. lokakuuta 1991 Kansas City, Missouri) on yhdysvaltalainen jääkiekkoilija, joka pelaa AHL-seura San Jose Barracudassa. Alt laukoo oikealta. Hän on pelipaikaltaan puolustaja. Carolina Hurricanes varasi Altin  toisella kierroksella numerolla 53.

## Lähteet
Yen Chia-kan

**Yen Chia-kan** (perint.: 嚴家淦, pinyin: Yán Jiāgàn; 23. lokakuuta 1905 &ndash; 24. joulukuuta 1993) tai **C. K. Yen** oli kiinalainen poliitikko, Kuomintang-puolueen jäsen ja Kiinan tasavallan presidentti vuosina 1975–1978.

Yen syntyi 23. lokakuuta 1905 Suzhoussa, Kiinassa. Hän valmistui St. Johnin yliopistosta Shanghaissa vuonna 1926. Hän kuoli 24. joulukuuta 1993 Taipeissa 88-vuotiaana.

## Lähteet

## Aiheesta muualla
Tero Kling

**Tero Kling** on suomalainen rockrumpali. Hänen yhtyeitään ovat olleet mm. Kauko Röyhkä, Jimi Tenor and His Shamans, Himo sekä Pelle Miljoonan yhtye. Rumpujen ohella Kling soittaa huilua. Nykyään hän toimii pianonvirittäjänä. Kling on naimisissa näyttelijä Kristiina Haltun kanssa.

## Lähteet
Bothus

**Bothus** on vasensilmäkampeloiden (Bothidae) heimoon kuuluva kampelasuku. Constantine Samuel Rafinesque kuvaili suvun tieteelle vuonna 1810. Sukuun kuuluu 16 lajia.

## Lajit

* *[[Bothus assimilis]]* (Günther, 1862)
* *[[Bothus constellatus]]* (D. S. Jordan, 1889)
* *[[Bothus ellipticus]]* (Poey, 1860)
* *[[Bothus guibei]]* (Stauch, 1966)
* *[[Bothus leopardinus]]* (Günther, 1862)
* *[[Bothus lunatus]]* (Linnaeus, 1758)
* *[[Bothus maculiferus]]* (Poey, 1860)
* *[[Bothus mancus]]* (Broussonet, 1782)
* *[[Bothus mellissi]]* (Norman, 1931)
* *[[Bothus myriaster]]* (Temminck & Schlegel, 1846)
* *[[Bothus ocellatus]]* (Agassiz, 1831) – Rusettikampela
* *[[Bothus pantherinus]]* (Rüppell, 1830) – Pantterikampela
* *[[Bothus podas]]* (Delaroche, 1809)
* *[[Bothus robinsi]]* (Topp & F. H. Hoff, 1972)
* *[[Bothus swio]]* (Hensley, 1997)
* *[[Bothus tricirrhitus]]* (Kotthaus, 1977)

## Lähteet
Lewis John Carlino

**Lewis John Carlino** (1. tammikuuta 1932 – 17. kesäkuuta 2020) oli yhdysvaltalainen näytelmäkirjailija, käsikirjoittaja ja elokuvaohjaaja, jonka draamatuotanto sijoittuu pääosin 1960-luvun alkupuolelle ja elokuvakäsikirjoitukset ja -ohjaukset 1970-luvun taitteesta eteenpäin.

Carlino taisteli Korean sodassa ja sieltä palattuaan viimeisteli opintonsa Etelä-Kalifornian yliopiston elokuvakoulussa Los Angelesissa. Vuonna 1960 hän suoritti kirjallisuustieteen tohtoritutkinnon ja luennoi sittemmin muun muassa Columbian yliopistossa New Yorkissa. Hän loi mainetta New Yorkin teatterielämässä nuoren sukupolven lupaavana näytelmäkirjailijana, joka toi vuosina 1963–1964 off-Broadway-näyttämöille viisi uutta ensi-iltaa.

## Näytelmiä
*The Brick and the Rose (1959)
*High Sign (1962)
*Cages (1963)
**Snowangel
**Epiphany
*Doubletalk (1964)
**The Dirty Old Man
**Sarah and the Sax

## Filmografiaa
*Tapaus Wilson (*Seconds*, 1966, käsikirjoitus)
*Kettu – miehen symboli (*The Fox*, 1967, käsikirjoitus Howard Kochin kanssa, Parhaan käsikirjoituksen Golden Globe -palkintoehdokkuus)
*Mafiaveljekset (*The Brotherhood*, 1968, käsikirjoitus)
*Kauhun heijastus (*A Reflection of Fear*, 1971, käsikirjoitus Edward Humen kanssa)
*Mestaritappaja (*The Mechanic*, 1972, käsikirjoitus)
*Merimies jonka aallot hylkäsivät (*The Sailor Who Fell From Grace With the Sea*, 1976, käsikirjoitus ja ohjaus)
*En luvannut sinulle ruusutarhaa (*I Never Promised You a Rose Garden*, 1977, käsikirjoitus Gavin Lambertin kanssa, sovitetun käsikirjoituksen Oscar-ehdokkuus)
*Jääräpää Santini (*The Great Santini*, 1979, käsikirjoitus ja ohjaus)
*Elämän ja kuoleman rajamailla (*Resurrection*, 1980, käsikirjoitus)
*Jenkkikassi ja pitsipöksy (*Class*, 1983, ohjaus)
*Tunteidensa riivaamat (*Haunted Summer*, 1988, käsikirjoitus)
*The Mechanic (uusintaversio, 2011, tarina)

## Lähteet

## Aiheesta muualla
*
*
Hillitön elämä

**Hillitön elämä** on Samae Koskisen kuudes studioalbumi, joka julkaistiin 22. syyskuuta 2017. Se debytoi Suomen virallisen listan sijalla 38.

Levyllä vierailee Pohjolanrinteen Koulun oppilaista koottu lapsikuoro kappaleella Syy herätä, kappaleella kuullaan myös enemmän pianoa ja jousiyhtyettä.

Osa levyn biiseistä syntyi ulkomaanmatkoilla kuten Syy herätä Medwayjoen rannalla Englannin Kentissä ja levyn nimikkobiisi autoajelun aikana.

## Kappaleet

## Lähteet
Ruokosammakot

**Ruokosammakot** (Hyperoliidae) on sammakoiden (Anura) lahkoon kuuluva selkärankaisheimo. Siihen kuuluu 18 sukua joissa on 231 lajia. Suurin osa lajeista elää matalassa kasvillisuudessa veden äärellä. Heimoon kuuluu myös puissa ja maalla eläviä lajeja. Suuri osa ruokosammakoista kuuluu sarasammakoiden (*Hyperolius*) sukuun. Kaikki lajit ovat alle 8 senttimetrin mittaisia.

## Lähteet